הארי סטיילס

ביוגרפיה

סטיילס נולד בעיר רדיץ' במחוז ווסטרשייר. הוא הבן של אן קוקס, ודזמונד "דס" סטיילס. רבים מבני המשפחה שלו היו פועלי חקלאות בנורפוק. סטיילס גדל בהולמס צ'אפל, צ'שייר, לאחר שעבר עם הוריו ואחותו הגדולה, ג'מה, כאשר היה ילד קטן. הוא למד בבית הספר המקיף הולמס צ'אפל. הוריו של סטיילס התגרשו כאשר היה בן 7, ולאחר מכן אימו התחתנה בשנית. כנער בן 16, הוא עבד במאפייה.
כילד, סטיילס אהב מאוד לשיר וציין את פרדי מרקיורי, אלביס פרסלי והביטלס כהשפעותיו העיקריות. בהולמס צ'אפל, היה סטיילס סולן הלהקה "White Eskimo", אשר זכתה בתחרות להקות מקומית.

אקס פקטור בריטניה

ב-11 באפריל 2010, סטיילס נבחן כמתמודד יחיד לעונה השביעית של ריאלטי השירה הבריטי אקס פקטור. הוא נכשל בכניסה לקטגוריית הבנים בשלב בתי השופטים. עוד 4 מתמודדים אחרים נכשלו כמותו, בכניסה לשלב בתי השופטים, אך לאחר הצעתה של הזמרת ניקול שרזינגר, אשר שפטה בתוכנית, הם חוברו ללהקת בנים בוומבלי ארנה, לונדון, ביולי 2010, במהלך שלב מחנה האימונים, ובכך נכנסו לקטגוריית הלהקות והמשיכו בתחרות. סטיילס המציא את השם "וואן דיירקשן", אשר משמעותו הוא 'כיוון אחד'.
ואן דיירקשן סיימה את התוכנית במקום השלישי, ומיד לאחר גמר התוכנית, השיר שהיה אמור לשמש אותם אם היו זוכים, הנקרא "Forever Young" דלף לאינטרנט. זמן קצר לאחר מכן, אישרו את חתימתם על חוזה בעל 2 מיליון לירה שטרלינג ב"Syco Records". הקלטת אלבום הבכורה שלהם החל בינואר 2011. בפברואר 2011, השתתפו הלהקה בסיבוב הופעות של אקס פקטור. במהלך הסיבוב, זכו הלהקה להופיע מול כ-500,000 אנשים. לאחר הסיבוב, המשיכו לעבוד על אלבומם. במהלך האלבום עבדה הלהקה עם המפיקים קארל פולק, סוון קוטצ'ה, סטיב מאק, רמי יעקוב, שרמי ספילברג ועוד.

וואן דיירקשן

לאחר אקס פקטור, הלהקה הוחתמה בחברת הבידור של סיימון קאוול, "Syco Entertainment" ב-2010. הם הוציאו את אלבום האולפן הראשן שלהם, "Up All Night" ב-2012. הסינגל הראשון של ואן דיירקשן, "What Makes You Beautiful" הגיע למקום הראשון במצעד הסינגלים הבריטי. באוגוסט 2013, יצא הסרט הדוקומנטרי על הלהקה, הנקרא "One Direction: This Is Us", אשר בוים על ידי מורגן ספורלוק. הסרט גרף מעל 30 מיליון דולר בכל העולם בשבוע הראשון לצאתו. אלבום האולפן השלישי של הלהקה, "Midnight Memories", יצא ב-25 בנובמבר 2013. אלבום האולפן הרביעי של הלהקה, "Four" יצא ב-17 בנובמבר 2014, ואלבום האולפן החמישי שלהם, "Made in the A.M", יצא בנובמבר 2015.

קריירת סולו

חברי להקת ואן דיירקשן יצאו להפסקה זמנית בדצמבר 2015, כדי לקדם פרויקטים עצמאיים. ב-23 ביוני 2016, מגזין בילבורד דיווח כי סטיילס חתם על חוזה הקלטות עם חברת קולומביה רקורדס, אותה חברה אשר עובדת עם הלהקה. נוסף על כך דיגמן סטיילס למגזין "Anotherman" שיצא לאור ב-29 בספטמבר 2016. סטיילס הופיע על גבי שלושה שערים למגזין אשר התפרסמו בהמשך.
ב-7 באפריל 2017, סטיילס שחרר את שיר הסולו הראשון שלו "Sign Of The Times", שהגיע למקום ראשון ב-81 מדינות באייטיונס, זכה לביקורות חיוביות מהמבקרים ומהמעריצים ואף להשוואות לזמר דייוויד בואי עם הצלחה מרובה. עם השיר "Sign of the times" סטיילס שבר שיא מכירות ועקף את הזמרת אדל עם הזמן הקצר ביותר בהגעה למקום הראשון באייטיונס האמריקאי ב-13 דקות בלבד.
ב- 12 במאי 2017 הוציא סטיילס את אלבום הסולו הראשון שלו, "Harry Styles", שזכה לשבחים רבים בשל סגנונו השונה מסגנון המוזיקה של וואן דיירקשן.
מאוחר יותר בשנה זו, יצא סטיילס לסיבוב הופעות עולמי אשר בו הופיע שירים מאלבומו הראשון, שלושה שירים מהתקופה שבה היה בוואן דיירקשן והם: "Stockholm syndrome", "If i could fly", והלהיט אשר בזכותו התפרסם יחד עם חבריו ללהקה - "What makes you beautiful", אך בגרסה שונה.
נוסף על כך שר סטיילס גם את השיר אשר כתב לאריאנה גרנדה - "Just a little bit of your heart" בגרסה שונה ואף הוסיף לסדר ההופעה גם את השיר the chain של פליטווד מק, להקה שסטיילס אוהב ואף הופיע איתה פעם אחת.
נוסף על קריירת השירה שלו, סטיילס גם משמש כדוגמן למותג האופנה גוצ'י.

משחק

בשנת 2012 סטיילס ביחד עם חבריי ״וואן דיירקשן״ שיחקו ושרו בפרק בסדרת הנוער של ערוץ ניקלודיאון, "ICarly".
סטיילס הצטלם לראשונה בתור שחקן בסרט המותחן-אקשן של הבמאי כריסטופר נולאן, "דנקרק", לצד טום הארדי, קיליאן מרפי, מארק ריילנס וקנת בראנה. הסרט יצא לאקרנים ביולי 2017.

חיים אישיים

סטיילס היה במערכת יחסים עם קרולין פלאק, מנחת התוכנית "The Xtra Factor", בין נובמבר 2011 לינואר 2012. ביקורות רבות נכתבו על מערכת היחסים ביניהם, בגלל הבדל הגילאים של 14 שנים ביניהם. סטיילס בנוסף ניהל מערכת יחסים עם הזמרת טיילור סוויפט בין אוקטובר 2012 לינואר 2013.
סטיילס ניהל מערכת יחסים נוספת משנת 2017 עד סוף 2018 עם הדוגמנית הצרפתייה קאמיל רואו-בל.
ב-2018 פורסם כי כל הרווחים שסטיילס הרוויח ממכירת המארצ'נדיז (חולצות, כוסות, פוסטרים..) שלו בהופעות ובאתר האינטרנט שלו (תחת הסלוגן "Treat people with kindness") הלכו לתרומות רבות.]